CELEX: 62010CA0365
Language: sk
Date: 2011-03-24 00:00:00
Title: Vec C-365/10: Rozsudok Súdneho dvora (tretia komora) z  24. marca 2011 — Európska komisia/Slovinská republika (Nesplnenie povinnosti členským štátom — Kontrola znečistenia — Limitné hodnoty koncentrácií pre PM10 v okolitom ovzduší)

21.5.2011   
            
            
               SK
            
            
               Úradný vestník Európskej únie
            
            
               C 152/9
            
         Rozsudok Súdneho dvora (tretia komora) z 24. marca 2011 — Európska komisia/Slovinská republika
   (Vec C-365/10) (1)
   
   (Nesplnenie povinnosti členským štátom - Kontrola znečistenia - Limitné hodnoty koncentrácií pre PM10 v okolitom ovzduší)
   2011/C 152/15
   Jazyk konania: slovinčina
   
      Účastníci konania
   
   
      Žalobkyňa: Európska komisia (v zastúpení: D. Kukovec, splnomocnený zástupca)
   
      Žalovaná: Slovinská republika (v zastúpení: N. Pintar Gosenca, splnomocnený zástupca)
   
      Predmet veci
   
   Nesplnenie povinnosti členským štátom — Porušenie článku 5 ods. 1 smernice Rady 1999/30/ES z 22. apríla 1999 o limitných hodnotách oxidu siričitého, oxidu dusičitého a oxidov dusíka, tuhých znečisťujúcich látok a olova v okolitom ovzduší (Ú. v. ES L 163, s. 41; Mim. vyd. 15/004, s. 164) a článku 13 ods. 1 smernice Európskeho parlamentu a Rady 2008/50/ES z 21. mája 2008 o kvalite okolitého ovzdušia a čistejšom ovzduší v Európe (Ú. v. EÚ L 152, s. 1) — Neprijatie opatrení potrebných na to, aby koncentrácie PM10 v okolitom ovzduší neprekračovali stanovené limitné hodnoty
   
      Výrok rozsudku
   
   
               1.
            
            
               Slovinská republika si tým, že počas rokov 2005 až 2007 prekračovala limitné hodnoty ročných a denných koncentrácií pre PM10 v okolitom ovzduší, nesplnila povinnosti, ktoré jej vyplývajú z článku 5 ods. 1 smernice Rady 1999/30/ES z 22. apríla 1999 o limitných hodnotách oxidu siričitého, oxidu dusičitého a oxidov dusíka, tuhých znečisťujúcich látok a olova v okolitom ovzduší.
            
         
               2.
            
            
               Slovinská republika je povinná nahradiť trovy konania.
            
         
      (1)  Ú. v. EÚ C 288, 23.10.2010.